**Mészöly Ágnes: Titokbogár**

A szalámis kenyerembe

Fogadok, hogy nem mondod meg

Mit tartok a tenyerembe.

Csiklandós kis bogár, barna,

Hat lába van, seprűs szarva.

Nincs piros pöttyös kabátja,

A napfénynek nem barátja.

Amikor az este jön, ő

Akkor bújik inkább elő.

És ilyenkor fenn cikázik,

Napközben csak lustul, mászik.

Nos tehát? Szabad a gazda?

Ne félj, nem teszem hajadba!

Tartsd szépen a tenyered,

Vagy rakj bele egy levelet,

És azon majd…

Miféle lány! Nohát, sikít, elszalad,

Csak ezért mert meglátott egy

ici-pici

csere-bere

bogarat…